open-index/open-wikipedia-markdown huggingface dataset:
גבריאל פאוליסטה

**גבריאל ארמנדו דה אברו** (בפורטוגזית: **Gabriel Armando de Abreu**, הידוע בשם **גבריאל פאוליסטה**; נולד ב־26 בנובמבר 1990) הוא כדורגלן ברזילאי המשחק בעמדת הבלם בקורינתיאנס.

## קריירת מועדונים
### קלאב אתלטיקו טבואו דה סארה
בשנת 2009 הצטרף פאוליסטה למועדון הכדורגל קלאב אתלטיקו טבואו דה סארה  מסאו פאולו לאחר שנכשל בניסיונותיו להצטרף למועדונים גרמיו בארוארי וסנטוס.

### ויטוריה
באותה שנה הצטרף פאוליסטה למועדון ויטוריה מהעיר סלבדור. ב־7 במרץ 2010 הוא ערך את הופעתו הראשונה בקבוצה הבוגרת במשחק של הליגה המקומית (של מדינת באהיה). במשחק הפתיחה של עונת 2013 בליגה הברזילאית כבש פאוליסטה את שערו היחיד לזכות המועדון נגד אינטרנסיונל.

### ויאריאל
ב־15 באוגוסט 2013 חתם פאוליסטה במועדון הכדורגל הספרדי ויאריאל. הופעת הבכורה שלו במדי המועדון נערכה ב־10 בנובמבר אותה שנה, במשחק נגד אתלטיקו מדריד במסגרת עונת 2013/2014 בלה ליגה. באותה עונה סיימה ויאריאל במקום השישי שהוביל אותה לליגה האירופית. ב־21 באוגוסט 2014 ערך פאוליסטה את הפועתו הראשונה במסגרת הליגה האירופית בניצחון 3–0 על מועדון הכדורגל אסטנה הקזחי.

### ארסנל
ב־28 בינואר 2015 הצטרף השחקן למועדון הכדורגל האנגלי ארסנל תמורת 11.3 מיליון לירות שטרלינג. תמורת העברתו הושאל ג'ואל קמפבל לוויאריאל. הופעת הבכורה שלו במדי המועדון נערכה ב־15 בפברואר נגד מידלסברו במסגרת הגביע האנגלי. ב־21 בפברואר ערך פאוליסטה את הופעתו הראשונה בליגה האנגלית במסגרת עונת 2017/2018 בפרמייר ליג, כאשר החליף את אלכסיס סאנצ'ס לדקה האחרונה של המשחק נגד קריסטל פאלאס. ב־28 בדצמבר הבקיע פאוליסטה את שערו היחיד במסגרת הליגה האנגלית בניצחון 0–2 על בורנמות'.

### ולנסיה
ב־18 באוגוסט 2017 חזר פאוליסטה לספרד וחתם בוולנסיה. הופעת הבכורה שלו במדי המועדון נערכה ב־9 בספטמבר במשחק מול אתלטיקו מדריד.

### אתלטיקו מדריד
ב-31 בינואר 2024 חתם באתלטיקו מדריד בהעברה חופשית. ב-11 בפברואר ערך את הופעתו הבכורה בהפסד 1-0 לסביליה. במדי הקבוצה השתתף בחמישה משחקים.

### בשיקטש
ב-15 ביוני 2024 חתם בבשיקטש לשלוש שנים.

## סטטיסטיקות קריירה

## תארים
;ארסנל
*הגביע האנגלי: 2014/2015, 2016/2017
*מגן הקהילה: 2015
;ולנסיה
*גביע המלך הספרדי: 2018/2019
;בשיקטש
*הסופר קאפ הטורקי: 2024

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ויטוריה
קטגוריה:כדורגלני ויאריאל
קטגוריה:כדורגלני ארסנל
קטגוריה:כדורגלני ולנסיה
קטגוריה:כדורגלני אתלטיקו מדריד
קטגוריה:כדורגלני בשיקטש
קטגוריה:כדורגלני קורינתיאנס
קטגוריה:ברזילאים שנולדו ב-1990
צ'ארלס האלה

**סר צ'ארלס האלה** (מלידה **קארל האלה** באנגלית: **Charles Hallé** ; 11 באפריל 1819 – 25 באוקטובר 1895) היה פסנתרן ומנצח אנגלי ממוצא גרמני, מייסד תזמורת האלה בשנת 1858.

## ביוגרפיה
האלה נולד בשם קארל האלה בהאגן, וסטפאליה. אחרי שהיגר לאנגליה, שינה את שמו לצ'ארלס האלה.

את שיעורי המוזיקה הראשונים שלו קיבל מאביו, נגן עוגב. כילד גילה כישרון יוצא דופן לנגינה בפסנתר. הוא ביצע סונאטינה לפני קהל בגיל ארבע, ובילדותו ניגן בכלי הקשה. באוגוסט 1828 השתתף בקונצרט בקאסל, שם עורר את עניינו של לואי שפור.

בשנת 1835 למד אצל כריסטיאן היינריך רינק בדרמשטאדט, גרמניה וב-1836 נסע לפריז, שם התרועע תכופות עם לואיג'י כרוביני, פרדריק שופן, פרנץ ליסט ועוד, ונהנה מקשרי ידידות עם אישים ידועי-שם בספרות כמו אלפרד דה מיסה וז'ורז' סאנד. הוא יזם סדרת קונצרטים קאמריים עם ז'אן-דלפין אלאר ואוגוסט פרנשון, בהצלחה רבה.

לאחר סדרה אחת של קונצרטים אלה דחקה אותו מהפכת 1848 מפריז, והוא התיישב, עם אשתו הראשונה ושני ילדיהם, בלונדון.

האלה הופיע בקונצרטים במקומות שונים באנגליה, הן כמנצח והן כפסנתרן. הוא היה הפסנתרן הראשון שניגן את מכלול הסונאטות לפסנתר של בטהובן באנגליה. הרסיטלים לפסנתר של האלה, תחילה בביתו משנת 1850 ואחר- משנת 1861, בסנט ג'יימס הול פיקדילי, תפסו מקום חשוב בחיי המוזיקה של לונדון, ואחראים במידה רבה להכרת הסונאטות לפסנתר של בטהובן בקרב החברה האנגלית.

האלה גם המציא מתקן מכני להפיכת דפים לפסנתרנים. הדפים הותקנו מראש במכשיר, והפסנתרן היה הופך כל דף באמצעות מכניזם רגלי. "אנשים היו הולכים לקונצרטים שלו רק כדי לחזות בדפים התווים הנהפכים בזה אחר זה, באורח פלא, ללא מגע ידי אדם."

האלה הרבה להופיע בקונצרטים הפופולריים של האיגוד המוזיקלי שייסד ג'ון אלה.
בשנת 1853 עבר למנצ'סטר לנהל את ה"קונצרטים לג'נטלמן", שהייתה להם תזמורת משלהם, ובמאי 1857 התבקש להרכיב תזמורת קטנה שתנגן לפני הנסיך אלברט בטקס הפתיחה של "אוצרות האמנות של בריטניה הגדולה", התערוכה הגדולה ביותר שמנצ'סטר אירחה מעודה. האלה נענה לאתגר והיה מרוצה כל כך מן התוצאה, שהמשיך להחזיק בקבוצה עד אוקטובר, וכך יצר את ראשיתה של תזמורת האלה.

עתה יזם האלה סדרת קונצרטים משלו והעלה את התזמורת לדרגת שלמות, שכמותה לא נודעה באנגליה של אותה תקופה. האלה החליט להמשיך לעבוד עם התזמורת כארגון רשמי, וכך הופיעה בקונצרט הראשון שלה ב-30 בינואר 1858.
משכנה הראשון של התזמורת היה באולם הסחר החופשי. בשנת 1861 סבלה התזמורת מקשיי מימון (היא הופיעה בשני קונצרטים בלבד באותה שנה), אך שרדה תחת שרביטיהם של שורת מנצחים מוכשרים.

ב-1888 נישא האלה בשנית, לכנרת וילמה נרודה, אלמנתו של לודוויג נורמן ובתו של יוזף נרודה, בני משפחה שנודעה זה מכבר בכישרון מוזיקלי.

באותה שנה קיבל תואר אבירות1 וב-1890 ו-1891 יצא עם אשתו למסע באוסטרליה ובעוד ארצות. ב-1891 גם עזר לייסד את קולג' מנצ'סטר למוזיקה, שם כיהן כמנהח וכראש מחלקת הפסנתר.

ממוזער|אנדרטה על קברו של צ'ארלס האלה
האלה מת במנצ'סטר ב-25 באוקטובר 1895 ונקבר בבית העלמין ויסט בסאלפורד. ליידי האלה, שהייתה משנת 1864 כנרת סולנית, מהראשונות במעלה בתקופתה, הופיעה בקביעות עם בעלה על בימת הקונצרטים עד מותו.

## קישורים חיצוניים

* 
* 

## הערות שוליים

קטגוריה:פסנתרנים גרמנים
קטגוריה:פסנתרנים בריטים
קטגוריה:מנצחים בריטים
קטגוריה:בריטים שנולדו ב-1819
קטגוריה:בריטים שנפטרו ב-1895
שאק ביוקנן

**לירוי "שאק" ביוקנן** (באנגלית: **Leroy "Shaq" Buchanan**; נולד ב-30 בינואר 1997) הוא כדורסלן אמריקאי המשחק בעמדת הקלע באליצור עירוני נתניה.

## קריירה
ביוקנן גדל במדיסון, מיסיסיפי. הוא שיחק בקבוצת הכדורסל של מכללה הקהילתית של צפון מזרח מיסיסיפי בשנים 2015–2017, ובשנים 2017–2019 שיחק בקבוצת הכדורסל של אוניברסיטת המדינה של מארי לצד ג'ה מוראנט, ויחד הובילו את הקבוצה לעונת השיא שלה.

לאחר שלא נבחר דראפט ה-NBA ב-2019, הצטרף לסגל ממפיס גריזליס לליגת הקיץ של ה-NBA וב-17 באוקטובר חתם בקבוצה. במהלך העונות העוקבות, נע ביוקנן בין סגל הגריזליס לסגל ממפיס האסל מליגת הפיתוח של ה-NBA. הוא הצטרף לסגל ממפיס גריזליס בליגת הקיץ ולעיתים במחנות האימונים ובקדם-העונה בשנים 2019–2022, אך לא שיחק משחק ליגה ב-NBA.

ב-8 בפברואר 2020 קלע שיא קריירה של 36 נקודות, והוסיף חמישה אסיסטים, ארבעה ריבאונדים ושתי חטיפות בניצחון 127–119 של ממפיס האסל על סאות' ביי לייקרס. ב-29 בפברואר רשם שיא קריירה של 18 ריבאונדים, בנוסף ל-22 נקודות ו-6 אסיסטים בהפסד 120–123 לסולט לייק סיטי סטארס.

ב-6 ביולי 2022 חתם בעירוני נס ציונה.

באפריל 2024 חתם בהפועל גליל עליון.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטת המדינה של מארי
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני עירוני נס ציונה
קטגוריה:אמריקאים שנולדו ב-1997
שולחן השף

**שולחן השף** (באנגלית: **Chef's Table**) היא סדרת טלוויזיה תיעודית אמריקאית שעלתה לשידור בשירות הסטרימינג נטפליקס ב-26 באפריל 2015. הסדרה לוקחת את הצופים אל תוך חייהם ומטבחיהם של מגוון שפים בינלאומיים מוערכים והמצליחים ביותר בעולם, כשכל פרק מציב זרקור על שף יחיד וחוקר את החיים, הכישרונות והתשוקות הייחודיים המשפיעים על הסגנון הבישול שלו. הסדרה הייתה מועמדת וזכתה במגוון פרסים, כולל 8 מועמדויות לאמי, וחודשה לעונה שביעית ושמינית ב-20 במאי 2019.

למעט ספין אוף של שנת 2016 שהיה מוקדש למטבח הצרפתי תוכניות במהלך העונה מתארות מסעדות ברחבי העולם. לפעמים התוכניות מוקדשות למטבחים לאומיים כאשר המסעדה עצמה פועלת במדינה אחרת - דוגמת מסעדה הודית של אסמא חאן בלונדון שתוארה בשנת 2019.  
## רקע
כל פרק בסדרה מתמקד בשף ספציפי, וחוקר את הפילוסופיה והגישה האישית שלו לבישול. היוצר דייוויד גלב רואה בזה המשך לסרט התיעודי שלו "ג'ירו חולם על סושי". שני הפרויקטים התיעודיים עושים שימוש בטכניקות צילום והפקה המבוססות על קולנוע מסורתי ולא על תוכנית מציאות.

## תגובות
הסדרה התקבלה היטב מאז עלתה לאוויר בשנת 2015 וזכתה לשבחים על הצילום, המוזיקה וההפקה שלה.

התוכנית עברה פרודיה פעמים רבות. "Gods of Food", שעושה סאטירה על שולחן השף ותעשיית המסעדנות, הופק על ידי ערוץ הקומדיה של יוטיוב, CollegeHumor.

## פרסים

## קישורים חיצוניים

## הערות שוליים

קטגוריה:סדרות טלוויזיה תיעודיות של נטפליקס
קטגוריה:שפים

קטגוריה:סדרות טלוויזיה אמריקאיות שעלו לשידור בשנת 2015
אדוארדו פרנקו

**אדוארדו פרנקו** (באנגלית: **Eduardo Franco**; נולד ב-29 באוגוסט 1994) הוא שחקן וקומיקאי אמריקאי. הוא ידוע בתור גילומו של ארגייל בסדרת המדע-בדיוני של נטפליקס "דברים מוזרים".
## ביוגרפיה
פרנקו נולד בעיר יומה שבדרום-מערב אריזונה להורים ילידי מקסיקו. הוא תיאר את חינוכו כשל מעמד הפועלים.

## קריירה
בשנת 2015 לוהק לתפקיד החוזר של סטו בסדרה הקומית "המדריך השלם לגיימר"  בדיסני XD, ובאותה שיחק גילם את גיוויס בסדרה הקומית החינוכית "אדם הורס הכל"  של רשת הכבלים TruTV.

בשנת 2017 קיבל את התפקיד המשמעותי הראשון שלו היה כספנסר דיאז בעונה הראשונה של הקומדיה "חוליגן אמריקאי" של נטפליקס. בשנת 2019 היה לו תפקיד משנה בסרט קומדיית התבגרות "חורשות את הלילה" בבימויה של אוליביה ויילד.

בשנת 2020 פרנקו כיכב בתפקיד ראשי כאנדרו בסרט של הולו "The Binge".

בשנת 2022 פרנקו זכה לשבחים על כך ששיחק את ארגייל, חברו של ג'ונתן באיירז בעונה הרביעית של סדרת האימה מדע בדיוני "דברים מוזרים" בנטפליקס, פרנקו בהתחלה נבחן לתפקיד של אדי מנסון.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1994
קונסטנטין יירצ'ק

**קונסטנטין יוזף יירצ'ק** (בצ'כית: **Josef Konstantin Jireček**, בבולגרית: **Константин Йозеф Иречек**, נהגה בבולגרית "קונסטנטין יוזף אירצ'ק"; 25 ביולי 1854, וינה, האימפריה האוסטרית – 10 בינואר 1918, וינה, האימפריה האוסטרו-הונגרית) היה היסטוריון, דיפלומט, ופוליטיקאי צ'כי, אשר ב-1881 כיהן
מספר חודשים כשר החוץ והדתות של נסיכות בולגריה בממשלתו של יוהאן קזימיר ארנרוט.

## קורות חייו
קונסטנטין יירצ'ק נולד בווינה. אביו יוזף יירצ'ק (1888-1825) היה היסטוריון שהתמחה בעמים סלביים, וסבו מצד אימו פאבול יוזף שפאריק (1861-1795) היה פילולוג של שפות סלאביות. הוא רכש השכלה אקדמית בהיסטוריה ופילולוגיה באוניברסיטת פראג. ב-1874 ערך מסע לנסיכות סרביה ולממלכת קרואטיה-סלאבוניה ובעקבותיו פרסם סדרת מאמרים על הסלאבים הדרומיים. ב-1876 פרסם את ספרו "ההיסטוריה של הבולגרים" שסקר את תולדות העם הבולגרי מימי הממלכה הבולגרית הראשונה, דרך השנייה וכלה בכיבוש העות'מאני. עבודתו זו זיכתה אותו בדוקטורט מאוניברסיטת פראג.

לאחר המלחמה העות'מאנית-רוסית (1877–1878) והקמת נסיכות בולגריה סייע יירצ'ק להקמת מנגנוני המינהל, החינוך והאקדמיה בנסיכות הצעירה. ב-1881 כיהן מספר חודשים כשר החוץ והדתות של בולגריה בממשלתו של יוהאן קזימיר ארנרוט. בין 1881–1882 כיהן כשר החינוך הציבורי והמדע של נסיכות בולגריה. ב-1884 מונה למנהל הספרייה הלאומית ע"ש קירילוס ומתודיוס הקדושים. בין השנים 1894–1893 כיהן כפרופסור ומרצה באוניברסיטת קארל בפראג. בין השנים 1893–1918 כיהן כפרופסור ומרצה לפילולוגיה של שפות סלאביות באוניברסיטת וינה.

קונסטנטין יירצ'ק גיבש ויזם את "החוק הזמני לפיקוח על התרבות הנוצרית, המוסלמית והיהודית" בבולגריה. החוק אושר ב-1880 ובמסגרתו הוכרו רשמית בתי הכנסת כיחידה דתית אוטונומית ובראש כל בית כנסת הועמדה מועצה המונה 3 עד 5 נציגים. כל מתפללי בית הכנסת הוכרו כקהילה. הרב הראשי של סופיה יהיה הרב הראשי של נסיכות בולגריה, תפקידו הפך לרשמי והוא יקבל את שכרו מהמדינה. הרבנים המקומיים, יקבלו את שכרם מקהילת המתפללים בכל בית כנסת. עוד הסדירו התקנות נושאי ירושות, דמי קבורה, מיסי קהילה ורישיונות נישואים.

הלך לעולמו בווינה ב-1918 והוא בן 63 שנים.

## הנצחה
יירצ'ק הונצח במספר אופנים בבולגריה ומחוצה לה. בבולגריה קרויים על שמו הכפר אירצ'קובו  במחוז ימבול, הכפר אירצ'ק  במחוז דובריץ' ופסגת אירצ'ק  ברכס הרי רילה. כמו כן באנטארקטיקה קרויה על שמו לשון היבשה נקודת יירצ'ק.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:היסטוריונים צ'כים
קטגוריה:בלשנים ולשונאים צ'כים
קטגוריה:בוגרי אוניברסיטת קארל בפראג
קטגוריה:סגל אוניברסיטת קארל בפראג
קטגוריה:היסטוריונים של הבלקן
קטגוריה:צ'כים שנולדו ב-1854
קטגוריה:נפטרים ב-1918
הבחירות המקדימות במפלגת העבודה (2022)

**הבחירות המקדימות ב[[מפלגת העבודה הישראלית]]** כללו את בחירת רשימת המפלגה ויו"ר המפלגה במתכונת דו-שלבית.

הבחירות ליו"ר נערכו ב-18 ביולי 2022 ובהן ניצחה מרב מיכאלי, והבחירות לרשימה לכנסת התקיימו ב-9 באוגוסט, לקראת הבחירות לכנסת העשרים וחמש שנערכו ב-1 בנובמבר באותה שנה.

## רקע
הבחירות המקדימות נקבעו בעקבות החלטת הממשלה לקדם את חוק פיזור הכנסת בעקבות המשבר הקואליציוני שפקד את הממשלה, לאחר מספר חודשים מתוחים סביב היציבות הפוליטית של ממשלת האחדות.

תקנון הבחירות המקדימות ליו"ר אושר בוועידת המפלגה ב-30 ביוני 2022, ובו נקבע כי יערכו בחירות ליו"ר המפלגה ולחברי הרשימה לבחירות לכנסת ה-25. עוד נקבע בתקנון שעל מנת להתמודד על ראשות המפלגה על חבר מפלגה היה נדרש להתפקד לפני מועד ה-18 בינואר 2022 ועל מנת להצביע היה על חברי המפלגה להתפקד לפני מועד ה-20 ביוני. הבחירות התקיימו באופן דיגיטלי, עם מתן חלופה למעוניינים להצביע בארבעה מוקדי הצבעה פיזיים: תל אביב, ירושלים, חיפה ובאר שבע.

## ראשות המפלגה
על ראשות המפלגה יכלו להתמודד רק חברי המפלגה שהתפקדו לפני מועד ה-18 בינואר 2022.

ב-5 ביולי הכריז בפייסבוק ערן חרמוני, מזכ"ל המפלגה, על התמודדותו מול מיכאלי על ראשות המפלגה. ב-8 ביולי קרא למיכאלי בלבד לעימות רעיוני בפוסט בפייסבוק, ולא התייחס ליתר המתמודדים שהתמודדותם נפסלה מספר ימים לאחר מכן. על התמודדותו של חרמוני נטען שהיא מחאתית ברובה, לאחר הבעת הביקורת החריפה כנגד התנהלות מיכאלי כיו"ר.

מיכאלי זכתה לתמיכה פומבית רבה במהלך הקמפיין, הכולל הבעת תמיכה של כלל חברי הסיעה וראשי הרשויות המקומיות שכיהנו בזמן הבחירות.

### תוצאות
בהצבעה האינטרנטית ברובה השתתפו 15,070 מחברי המפלגה, שהם 43% מהחברים הרשומים בה, והסתיימו בזכייתה של מיכאלי שזכתה ב-12,429 קולות, הם 82.48% מהמצביעים. חרמוני זכה ב-2,435 קולות בלבד, 16.16% מהקולות.

זוהי הפעם הראשונה בה מתמודד בבחירות המקדימות במפלגת העבודה מצליח לנצח פעמיים ברציפות מאז הונהגה שיטת הפריימריז במפלגה.

## הרשימה לכנסת ה-25
300px|ממוזער|הבחירות המקדימות של מפלגת העבודה, העשירייה הפותחת, 9 באוגוסט 2022
הבחירות לרשימת המפלגה לכנסת ה-25 התקיימו ב-9 באוגוסט. הבחירות התקיימו באופן אלקטרוני דרך אתר אינטרנט ייעודי להצבעה, כמו כן היו 4 מוקדי הצבעה פיזיים בערים: תל אביב, ירושלים, חיפה ובאר שבע.

במסגרת תיקון החוקה שהעבירה מיכאלי בוועידת המפלגה ב-2021, רשימת המפלגה לכנסת תבנה בשיטת "ריץ' רץ' מגדרי", כך שהרשימה תורכב מנשים וגברים לסירוגין באופן שוויוני.

ביום הבחירות הצביעו 57.4% מבעלי זכות הבחירה, 22,679 מתפקדי המפלגה. המנצחת המובהקת הייתה נעמה לזימי, שזכתה ל-13,579 קולות והוצבה במקום השני אחרי היו"ר מיכאלי, בעוד שבבחירות הקודמות הוצבה במקום ה-10 בלבד. שרי המפלגה המכהנים, עמר בר-לב שהוצב במקום השני ברשימה בעקבות הבחירות הקודמות ונחמן שי, הוצבו במקומות התשיעי והשבעה-עשר בלבד, מקומות לא ריאלים לאור סקרי הבחירות.

רשימת מפלגת העבודה לכנסת ה-25 לאחר תוצאות הבחירות המקדימות:

## קישורים חיצוניים

* הבמה הרעיונית של מפלגת העבודה – עדכונים שוטפים מהמתרחש במפלגה.
*  הקראת שמות הנבחרים בכנס מפלגת העבודה ב-9 באוגוסט 2022 לאחר בחירת המועמדים לכנסת

## הערות שוליים

2022
קטגוריה:הכנסת העשרים וחמש
קטגוריה:הבחירות לכנסת העשרים וחמש
פורט לודרדייל סטרייקרס

**הפורט לודרדייל סטרייקרס** (באנגלית: **Fort Lauderdale Strikers**) הייתה קבוצת כדורגל מהעיר פורט לודרדייל שבפלורידה שבארצות הברית, אשר שיחקה בליגת הNASL בין השנים 1977-1983. בין שחקניהם היו אגדות הכדורגל ג'ורג' בסט וגרד מולר.

## היסטוריה
הקבוצה נוסדה ב-1963 כמועדון וושינגטון בריטניקה ובסופו של דבר שינתה את שמה לוושינגטון דארטס, והצטרפה לNASL. לאחר ששיחקה שלוש עונות בליגת הכדורגל האמריקאית וזכתה בשתי אליפויות ASL רצופות. לאחר עונת 1970, הקבוצה נמכרה לג'ון בילוטה, הבעלים לשעבר של קבוצת רוצ'סטר לאנסרס. לאחר עונה אחת, הקבוצה נמכרה לקבוצה של 25 בעלי עסקים מקומיים. כולל הבעלים של מיאמי דולפינס ג'ו רובי ואשתו אליזבת; הם שינו את שמה של הקבוצה למיאמי טורוס. בדצמבר 1976 ולאחר חמש עונות במיאמי, הודיעה הקבוצה שהיא עוברת לפורט לודרדייל.

הסטרייקס ניצחו במשחק הבכורה שלהם 2–1 באצטדיון לוקהארט נגד סנט לואיס סטארס ב-10 באפריל 1977. הקבוצה משכה 8,148 אוהדים בממוצע לעונה, עלייה של 165% לעומת העונה האחרונה של הקבוצה הקודמת מיאמי טורוס, והמאמן הראשי רון ניומן, נבחר למאמן השנה ב-NASL.

לאחר שניומן סירב לתפקיד ניהולי, הסטרייקס שכרו את בוב למיה לתפקיד מנכ"ל הקבוצה, לאחר שעבד כמנהל עבור קבוצת ההוקי דטרויט רד וינגס. בדצמבר 1979, הודיעו הסטרייקס כי המאמן ההולנדי קור ואן דר הארט התקבל לעבודה כמאמן ראשי.ב-21 בספטמבר 1980, הפסידה הקבוצה 3–0 לניו יורק קוסמוס במשחק האליפות, לאחר שהעפילו לסוקר בול. באמצע אוקטובר, למיה פוטר מתפקידו כמנהל כללי כאשר טים רובי, בנם של הבעלים ג'ו ואליזבת רובי, השתלט על התפקיד. לאחר סיום עונת 1983, אושרו שמועות רבות על כך שהקבוצה מחפשת לשנות את המיקום שלה, כאשר המנהל הכללי, טים רובי, נפגש עם גורמים רשמיים במיניאפוליס. ב-30 בנובמבר 1983, בעלי הקבוצה הודיעו רשמית שהקבוצה עוברת מיקום ומיתוג מחדש, ואף ציינו שהקבוצה הפסידה כמיליון דולר בשנת 1983. ב-1984 הקבוצה החלה לשחק בתור מינסוטה סטרייקס. הקבוצה שרדה את ביטול ה-NASL לאחר עונת 1984 ואף התחרתה בליגת האולמות האמריקאית לארבע עונות נוספות עד לפירוקה ב-1988.

## שחקני עבר בולטים
*  גרד מולר
*  ג'ורג' בסט
*  גורדון בנקס
*  תיאופילו קוביאס
*  ריקרדו ויז'ה
*  איאן קלהאן
*  אליאס פיגרואה

## תארים והישגים
* **[[סוקר בול|NASL]]**
** **סגנות**: 1980

## קישורים חיצוניים

* ההיסטוריה של המועדון

קטגוריה:קבוצות כדורגל שהוקמו ב-1977
קטגוריה:פלורידה: מועדוני ספורט
קטגוריה:קבוצות כדורגל אמריקאיות
מורטו קסאמה

**מורטו מורו קסאמה** (בפורטוגזית: **Moreto Moro Cassamá**; נולד ב-16 בפברואר 1998) הוא כדורגלן מגינאה ביסאו המשחק בעמדת הקשר.

## קריירת מועדונים
קסאמה התחיל את הקריירה שלו בקבוצת הילדים של ספורטינג ליסבון ובגיל 15 הצטרף לפורטו. ב-16 בספטמבר 2017 ערך את הופעת הבכורה שלו בקבוצת המילואים של המועדון במשחק הליגה נגד נסיונל. ב-31 בינואר 2019 חתם לשלוש וחצי שנים בסטאד ריימס מליגת העל הצרפתית.

ב-23 באוגוסט 2022 חתם באומוניה ניקוסיה מליגת העל הקפריסאית.

## קריירה בינלאומית
ב-2 ביולי 2019 קסאמה ערך את הופעת הבכורה שלו בנבחרת גינאה ביסאו בהפסד 2-0 ל במסגרת מוקדמות גביע אפריקה לאומות 2019. השתתף עם הנבחרת פעמיים בגביע אפריקה לאומות.

נכלל בסגל נבחרת גינאה ביסאו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:קשרי כדורגל פורטוגזים
קטגוריה:גינאה ביסאו: קשרי כדורגל
קטגוריה:ביסאו: כדורגלנים
קטגוריה:כדורגלני סטאד ריימס
קטגוריה:כדורגלני אומוניה ניקוסיה
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים פורטוגזים בצרפת
קטגוריה:ספורטאים פורטוגזים בקפריסין
קטגוריה:ספורטאים זרים בצרפת
קטגוריה:ספורטאים זרים בקפריסין
קטגוריה:אישים מגינאה ביסאו שנולדו ב-1998
קטגוריה:פורטוגזים שנולדו ב-1998
זיגמונד הרינג

**זיגמונד הרינג** (10 במאי 1899 – 5 בינואר 1986) היה חצוצרן, מלחין ומורה למוזיקה שכתב עשרות ספרי הדרכה לתלמידי חצוצרה וטרומבון אשר נלמדים עד היום.

## ביוגרפיה
זיגמונג הרינג נולד בשנת 1899 בוורשה שבפולין וזמן קצר לאחר מכן עברה משפחתו לכרתים. בגיל שבע הרינג התחיל לנגן בחצוצרה ובגיל 12 קיבל מלגת לימודים לאקדמיה המלכותית למוזיקה בווינה. מורו לחצוצרה באקדמיה היה פרנץ רוסבאך, ומורהו להלחנה היה פרנץ שרקר. הוא סיים את האקדמיה בשנת 1918. בשנת 1923 נתמנה הרינג לתפקיד חצוצרה ראשונה בתזמורת קליבלנד. שנתיים לאחר מכן, ליאופולד סטוקובסקי המליץ לו להיבחן לתזמורת פילדלפיה, והוא התקבל. הרינג ניגן בתזמורת הזאת כ-39 שנים, בין 1925 עד 1964.

במקביל לנגינתו בתזמורת, הרינג עבד כמורה לחצוצרה בבתי ספר למוזיקה בפילדלפיה. בין השנים 1934 ו-1939 לימד הרינג בבית הספר למוזיקה גראנוף  ובין השנים 1945 ו-1981 בבית הספר למוזיקה סטלמנט . הוא גם לימד בסטודיו שבביתו ובין השנים 1948 ו-1954 לימד במשרה חלקית בבית הספר הארט למוזיקה שבאוניברסיטת הארטפורד שבהרטפורד. הוא נפטר ב-5 בינואר 1986. כמה מספריו יצאו לאחר מותו.

## לקריאה נוספת
* 

## קישורים חיצוניים
* 

## הערות שוליים

קטגוריה:מורים למוזיקה באמריקה
קטגוריה:חצוצרנים
קטגוריה:מהגרים מאוסטריה לארצות הברית
קטגוריה:אמריקאים שנולדו ב-1899
קטגוריה:אמריקאים שנפטרו ב-1986
החזית של כולם

**החזית של כולם** (בספרדית: **Frente de Todos** או בקיצור **FdT**) היא סיעה של מפלגות פרוניסטיות וקירשנריסטיות  בארגנטינה, הנוצרה במטרה לתמוך בנשיא אלברטו פרננדס ובסגנית הנשיא כריסטינה פרננדס דה קירשנר לקראת הבחירות הכלליות של 2019.

פרננדס זכה בבחירות הכלליות של 2019 עם מעל ל-48% מהקולות והביס את יריבו, מאוריסיו מאקרי, נציג סיעת ביחד לשינוי. ונכון להיום, הסיעה מחזיקה רוב בסנאט של ארגנטינה ובמיעוט בבית הנבחרים של ארגנטינה.

## אידאולוגיה

החזית של כולם היא סיעה של מפלגות, שנוצרה במטרה לאחד את כל המפלגות הפרוניסטיות, קירשנריסטיות, פרוגרסיביות וסוציאל-דמוקרטיות כולל מפלגות מהמרכז-שמאל ומהשמאל, שקמה במטרה למנוע את בחירתו החוזרת של מאוריסיו מאקרי לנשיאות.

הסיעה זוכה בתמיכתם של רוב ארגוני העובדים (כמו איחוד העובדים המרכזי בארגנטינה (CTA) והקונפדרציה הכללית של העבודה (CGT)), וארגוני שביתה נוספים.

## היסטוריה
[ממוזער|ה[נשיא ארגנטינה|נשיא אלברטו פרננדס וסגנית הנשיא כריסטינה פרננדס דה קירשנר, מנהיגי סיעת החזית של כולם.]]
לאחר שסגן הנשיא לשעבר דניאל סיולי  הובס בבחירות של 2015, ולאחר הפיצול בתנועה הפרוניסטית, הנשיאה לשעבר כריסטינה פרננדס דה קירשנר הקימה סיעה חדשה בשם האחדות האזרחית  במטרה להשיג רוב בקונגרס ולהביס את קואליציית ביחד לשינוי השולטת בו. למרות זאת, בבחירות לקונגרס של 2017 הגיעה הסיעה למקום השני עם רק 25,21% מהקולות.

ב-12 ביוני 2019 הוקמה סיעת החזית של כולם על ידי איחוד של סיעת האחדות האזרחית עם המפלגה החוסטיסיאליסטית ומפלגת חזית התחדשות.

בבחירות המקדימות שהתקיימו ב-11 באוגוסט 2019 זכתה הסיעה ב-49.49% מהקולות, לעומת 32.94% מהקולות שהגיעו לסיעה היריבה ביחד לשינוי. ובבחירות ב-7 באוקטובר זכתה הסיעה ב-48.24% מהקולות, לעומת 40.28% שהגיעו לסיעת ביחד לשינוי.

ב-10 בדצמבר 2019 נשבעו אלברטו פרננדס לתפקיד הנשיא וכריסטינה פרננדס דה קירשנר לסגנית נשיא. ובאותו לילה, בקאסה רוסדה, נחגג ניצחון הנשיא החדש בריקודים, זיקוקים ונאומים.

## המפלגות החברות בסיעה

## בבחירות
### בחירות לנשיאות

### בחירות לקונגרס הלאומי
#### בחירות לבית הנבחרים

#### בחירות לסנאט

## ראו גם
* המפלגה החוסטיסיאליסטית - המפלגה העיקרית בסיעה
* אלברטו פרננדס - העומד בראש הסיעה
* ביחד לשינוי - הסיעה היריבה של החזית של כולם

## קישורים חיצוניים
* 

## הערות שוליים

קטגוריה:ארגנטינה: מפלגות
קטגוריה:מפלגות סוציאל-דמוקרטיות
קטגוריה:מפלגות שהוקמו ב-2019
קטגוריה:2019 בארגנטינה
נקודת נוטר

**נקודת נוטר** (באנגלית: **Notter Point**) היא לשון יבשה סלעית, המהווה את הקצה הצפוני של חצי האי בליצה, בקצה הצפון מערבי של חצי האי האנטארקטי, בארץ גרהאם שבאנטארקטיקה.

נקודת נוטר מהווה את הקצה המערבי של מפרץ בואון.

נקודת נוטר ממוקמת 11 קילומטרים צפונית-מזרחי מכף קיילמאן.

סלעי ביוור הם קבוצת סלעים הממוקמת 4 קילומטרים מחצי האי בליצה, באמצע המרחק שבין נקודת נוטר, לבין כף קיילמאן.

## היסטוריה
### מקור השם
השם, שנטבע על ידי ארגנטינה ב-1953, מנציח את תומאס נוטר, מפקד ממוצא אנגלי בטייסת של אדמירל בראון במאבק לעצמאות ארגנטינה. הוא מת בלחימה נגד המפקד הספרדי רומאטה ב-21 במרץ 1814, על סיפון כלי השיט הקטן שלו סנטיסימה טרינידד, כאשר כלי השיט שלו נחת תחת סוללות האויב. 

נוטר
ג'יימס פקסטון

**ג'יימס פקסטון** (באנגלית: **James Paxton** נולד ב-23 בפברואר 1994) הוא שחקן אמריקאי.

## ביוגרפיה
ג'יימס פקסטון הוא בנו של שחקן הקולנוע ביל פקסטון. נולד וגדל באוחאי, קליפורניה. הוא למד קולנוע בלונדון ולאחר מכן למד בסדנת המשחק של וינסנט צ'ייס בלוס אנג'לס, קליפורניה.

## קריירה

בשנת 2016 שיחק בתפקיד ראשי בסדרת הטלוויזיה עד ראייה. באותה שנה שיחק בסרט הקולנוע "Term Life". שנה לאחר מכן שיחק בסרט הקולנוע "An American In Texas" ובסרט הקצר "Penny Sucker". בשנת 2019 שיחק בסרטי הקולנוע "Low Tide" ו-"Bit".
בשנת 2020 שיחק בתפקיד חוזר בסדרת הטלוויזיה סוכני S.H.I.E.L.D..

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1994
Asahi Broadcasting Corporation

** Asahi Broadcasting Group Holdings Corporation** היא חברת אחזקות שממוקמת באוסקה ופועלת בתחום התקשורת. בבעלותה תחנות רדיו, ערוצי טלוויזיה וחברות לפיתוח ואנימה.  מניות החברה נשכרות בבורסה לניירות ערך בטוקיו. כ-15% ממניות נמצאות בבעלות של Asahi Shimbun, עוד 16% הם בבעלות חברות שקשורות עם תאגיד זה. בנוסף למטה באוסקה, החברה מחזיקה משרדים בטוקיו, קובה ונגויה. נכון לשנת 2011 בחברה עבדו 670 אנשים.

## היסטוריה
החברה Asahi Broadcasting Corporation הוקמה באוסקה ב-15 במרץ 1951 ובנובמבר החלה לשדר ברדיו. במאי 1955 בשותפות עם New Japan Broadcasting Company הוקמה חברה Osaka Television Co. בשנת 1956 היא החלה בשידורי טלוויזיה. במאי 1959 ABC רכשה כל המניות של הערוץ ושינתה את שם של החברה ל-ABC Osaka Television. ביוני בוצע איחוד של החברות ומאז ABC משדרת ברדיו ובטלוויזיה. באותה שנה החברה הייתה בין מקימי רשת חדשות יפנית JNN.

בשנת 1966 אולפנים ומשרדים של החברה שהיו פזורים ברחבי העיר הועברו למקום חדש שנבנה במיוחד למטרה זו.

בשנת 1975 ABC עזבה את JNN והצטרפה לרשת חדשות רדיו יפנית שבבלות  Asahi Shimbun, שהיא בין הבעלים של ABC.

בשנת 1992 החלו בשידורי סטראו ברדיו ובשנת 2003 החל שידור דיגיטלי בטלוויזיה. ב-24 ביולי 2011 הופסק שידור אנלוגי ומאז החברה משדרת בצורה דיגיטלית בלבד.

בשנת 2018 החברה עברה ארגון מחדש. היא הפכה להיות חברת החזקות שתחתיה חברה לשידורי רדיו וחברה לשידורי טלוויזיה.

בשנת 2019 הוחלט על הרחבת הפעילות גם לתחום אנימה. לצורך כך נרכשו 52% ממניות חברת DLE. בשנת 2020 נרכשה חברת Silver Link שפיתחה בין היתר סדרות אנימה החריג באקדמיית מלך השדים  ובורדרלנד.

משדרים של החברה נמצאים באוסקה וקיוטו והם משדרים 24 שעות ביום.

## קישורים חיצוניים

קטגוריה:ערוצי טלוויזיה יפניים
קטגוריה:חברות יפניות
קטגוריה:חברות תקשורת אסיתיות
קניון הטודרה

**קניון הטודרה** (בשפות ברבריות: **ⵜⵉⵣⵉ ⵏ ⵜⵓⴷⵖⴰ**, בערבית מרוקאית: **مضايق تدغة**, בצרפתית: **Gorges du Toudra**) הוא קניון מאבן גיר, בחלק המזרחי של הרי האטלס הגבוה באזור עמק הטודרה במרוקו, ליד העיירה טינריר. גובה קירות הקניון יכול להשתנות, אך במקומות מסוימים יכול להגיע עד לגובה של 400 מטר. באזור כולו יש סדרה של קניונים שנוצרו על ידי זרימת הנהרות טודרה ודאדס לאורך 40 ק"מ.
## תיאור
קטע בן 600 מטר של הקניון הוא המרהיב ביותר. כאשר הקניון מצטמצם למסלול אבן שטוח, שרוחבו עד כ-10 מטר בלבד, עם קירות סלע נקיים וחלקים בגובה של עד 150 מטר בכל צד.

בעונה היבשה, רצפת הקניון יבשה ברובה; לכל היותר יהיה זרם מים קטן בעונה זו, ורצפת הוואדי נחצת בקלות על ידי מטיילים. במהלך העונה הגשומה, לעומת זאת, נהר הטודרה יכול להתרחב בצורה משמעותית, ולכסות את רצפת הקניון בשטף חזק.

## גישה
האזור הפך נגיש בקלות ב, לאחר שנסלל כביש אספלט מודרני במעלה העמק מטינריר אל הקטע המרכזי של הערוץ. דרך בטון ממשיכה במעלה העמק, חולפת על פני המלונות בפתח הערוץ עד לשני כפרים שבלב עמק הטודרה.

הודות לדפנות הסלע החזקות שלו עם משטחים לא אחידים רבים, קניון הטודרה הוא אתר פופולרי בקרב מטפסי סלעים ולטיולי ג'יפים. בקניון יותר מ-150 מסלולי טיפוס.

## קישורים חיצוניים

## הערות שוליים

קטגוריה:מרוקו: גאוגרפיה
עמק הטודרה

**עמק הטודרה** (בערבית מרוקאית: **نهر تودغا**, בצרפתית: **Vallée du Toudra**) הוא עמק במרוקו, המשתרע לאורך נהר באותו השם על פני כחמישים ק"מ ויוצר כך נווה מדבר שבמרכזו העיר טינריר. העמק משתרע למרגלות אזור הרי האטלס הצפוני ("האטלס הגבוה") וזורם מזרחה לעבר מדבר סהרה.

העמק הוא מרכזו של השבט הבֶּרְבֵּרִי טודגה.

בעמק שלושה יישובים עיקריים, בעבר גם שם של שלושה מחוזות, טודגה אל-אולה בצפון, טודגה אל-סופלה בדרום, ועית-איססע-או, מקום מושבו של חלק מהשבט הברברי (של נוודים למחצה) של עית-עתה.

בנוסף, שני המחוזות של טודגה בעצם מורכבים מ-51 כפרים מבוצרים היסטוריים - קסר, אוטונומיים זה מזה, של שבטים שונים, הכוללים מספר מלאח - רבעים יהודים.

בשנות ה-70 של המאה ה-20, שליש מאוכלוסיית העמק קיבלה אישור עבודה במכרות בצפון צרפת, ואחר כך רוב קבוצה זו עברה לעבוד במגזר החקלאי באזור הים התיכון, בעיקר סביב מונפלייה.

עמק מרכז מחוז טינריר.

העמק מפורסם בזכות קניון הטודרה, בו קירות מצוק שגובהם יכול להגיע ל-300 מטרים.

## הערות שוליים

קטגוריה:מרוקו: גאוגרפיה
קיילב מרטין

**קיילב מרטין** (באנגלית: **Caleb Martin**; נולד ב-28 בספטמבר 1995) הוא כדורסלן אמריקאי המשחק בעמדת הסמול פורוורד בדאלאס מאבריקס.

## קריירה
מרטין נולד בווינסטון סיילם שבקרוליינה הצפונית. לו אח תאום בשם קודי, והשניים החלו לשחק כדורסל עבור אוניברסיטת המדינה של קרוליינה הצפונית. לאחר שנתיים עברו האחים לשחק באוניברסיטת נבדה ברינו, ונרשמו לדראפט 2018 ב-NBA, אך לבסוף התחרטו והתמודדו בדראפט 2019, בו קיילב לא נבחר ואחיו נבחר על ידי שרלוט הורנטס במקום ה-36.

ב-31 ביולי 2019 חתם על חוזה עם שרלוט הורנטס. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק ארבע נקודות, שני ריבאונדים, שלושה אסיסטים, שתי חסימות וחטיפה. ב-7 באוגוסט 2021 שוחרר מהקבוצה. בעונת 2019/2020 העמיד ממוצעים של 6.2 נקודות, 2.1 ריבאונדים ו-1.3 אסיסטים ב-17.6 דקות למשחק ב-18 משחקים בהם שיחק, ובעונת 2020/2021 העמיד ממוצעים של 5 נקודות, 2.7 ריבאונדים ו-1.3 אסיסטים ב-15.4 דקות למשחק ב-53 משחקים בהם שיחק. במקביל, שיחק בגרינסבורו סווארם, שלוחתה של ההורנטס בליגת הפיתוח של ה-NBA.

ב-14 בספטמבר 2021 חתם על חוזה דו כיווני במיאמי היט ובסו פולס סקייפורס. ב-15 בפברואר 2022 הפך החוזה לחוזה רגיל. ב-6 ביולי 2022 חתם בקבוצה על חוזה לשלוש עונות תמורת 20 מיליון דולר.

ב-2024 חתם על חוזה לארבע שנים בפילדלפיה 76 תמורת 37.6 מיליון אומנם במהלך הטרייד דדליין עבר בטרייד למאבריקס תמורת קוונטין גרימס 

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:וינסטון סיילם: אישים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני אוניברסיטת נבדה ברינו
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:כדורסלני מיאמי היט
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:שחקני NBA שלא נבחרו בדראפט
קטגוריה:תאומים אמריקאים
קטגוריה:אמריקאים שנולדו ב-1995
רחובות האתמול (סרט)

**רחובות האתמול** הוא סרט קולנוע ישראלי-בריטי דובר אנגלית משנת 1989 בבימויו של יהודה ג'אד נאמן, עם פול מקגאן, אלון אבוטבול וג'ון פינץ' בתפקידים הראשיים.

הסרט הופק בשיתוף ערוץ 4 הבריטי בתקציב של כמיליון דולר. הוא צולם בברלין ובירושלים והשחקנים הם ישראלים, בריטים וגרמנים.

העלילה היא על קבוצת טרוריסטים פלסטינים וקבוצה של קיצונים בתוך הממסד הישראלי ובהם איש שב"כ. איש השב"כ רוצח את שר החוץ הישראלי במסיבת עיתונאים שבה השר מבשר על פתיחת שיחות שלום עם אש"ף והנהגת הפלסטינים. המתנקש מנצל את העובדה שקבוצת טרוריסטים פלסטינים מתכננת לרצוח את מזכיר המדינה האמריקני במטרה לסכל את השיחות, ומנסה להפליל ברצח סטודנט פלסטיני שמעורב בהתנקשות.

העלילה מתוארת בצורת פלשבקים.

בתחילת הסרט מופיע המשפט "אדם יכול לבגוד רק במצפונו" של ג'וזף קונרד.
## תקציר העלילה
בקמפוס האוניברסיטה העברית בהר הצופים מתקיים שיעור במשפטים. בחוץ מתנהלת הפגנה של סטודנטים מהימין. בכיתה יושבים זה ליד זה יוסף רז (פול מקגאן), אמין חאלדי (אלון אבוטבול) וגילה (אלונה קמחי). הם ממהרים לאמפיתיאטרון הר הצופים כדי להשתתף בעצרת למען השלום ומותקפים על ידי סטודנטים מהימן שקורעים את כל הכרזות שלהם.

במלון המלך דוד עומדת להיערך מסיבת עיתונאים חשובה בנוכחות שר החוץ הישראלי משה אביגור (עזריה רפפורט) ומזכיר המדינה האמריקאי (ג'ק וידרקר) לפני נסיעה לוועידה בז'נבה על פתרון הסכסוך הישראלי פלסטיני ללא נוכחות משלחת פלסטינית.

השב"כ בראשות אל"ם (מיל.) שליט (ג'ון פינץ') מקבל ידיעה מאיש השגרירות הישראלית לוריא (מיכאל ורשביאק) כי מתארגנת חוליה פלסטינית בירושלים במטרה לרצוח את מזכיר המדינה האמריקאית במהלך מסיבת העיתונאים.

החוליה כוללת את אמין, דאוד (גבי שושן) וצלף. אמין ודאוד מתחפשים למלצרים ומביאים את רובה הצלפים מוסלק בתוך עגלת אוכל. שליט הוא איש ימין קיצוני שמחליט לחסל דווקא את אביגור. הוא הורג את הצלף הממתין לרובה וכאשר נכנסים אמין ודאוד הוא יורה באמין ופוצע אותו בזרוע. אמין ודאוד בורחים ושליט נשאר בחדר, מתבונן במסיבת העיתונאים, מכוון את הרובה לראשו של אביגור ויורה בו למוות.

אמין הפצוע מגיע לדירתו של יוסף ומבקש מקלט. יוסף שומע בעצתה של גילה ומודיע זאת לשליט. הוא מקבל הוראה להעביר את אמין לעזה כדי להצילו אך בהגיעם לשם יורים אנשי שליט באמין והורגים אותו. מתפרסמת הודעה ש"אחד מרוצחי אביגור חוסל".

יוסף נשלח לגרמניה בזהות של פליט ערבי בשם יוסוף ראזי. שם הוא מתחבר לאחותו של אמין, נאדין (סוזן סילבסטר) ולבעלה פרופסור לארכאולוגיה קונרד ריכטר (הנס פטר האלווקס). הם מתכוננים להעביר את דאוד למזרח ברלין. שליט עוקב אחריהם ומחסל את דאוד. מתפרסמת ידיעה שהמתנקש השני חוסל.

קונרד חושד בשליט שהוא הרוצח ויש בידיו קלטת מרשיעה. הוא נפגש עם יוסף אך שליט יורה בו למוות. יוסף מצליח לקחת את הקלטת ומתקשר עם איש השגרירות לוריא (מיכאל ורשביאק).

הסצנה הסופית מתרחשת באצטדיון האולימפי של ברלין. יוסף ונאדין וחבורת פליטים פלסטינים מגיעים לשם. יוסף נותן ללוריא את הקלטת המרשיעה. שליט צופה על זה ולבסוף הוא ניגש ללוריא, חובט בו למוות ולוקח את הקלטת אבל הפלסטינים מכים אותו למוות.

## צוות השחקנים

## קישורים חיצוניים

* רחובות האתמול, באתר ארכיון הסרטים הישראלי
*  - ביקורת

## הערות שוליים

קטגוריה:סרטי 1989

קטגוריה:סרטים באנגלית
קטגוריה:סרטי דרמה ישראליים
קטגוריה:סרטי יהודה ג'אד נאמן
קטגוריה:סרטי פעולה ישראליים
קטגוריה:סרטים על הסכסוך הישראלי-פלסטיני
קטגוריה:האוניברסיטה העברית בירושלים בקולנוע
קטגוריה:סרטים ישראליים משנת 1989
קודי מרטין

**קודי לי מרטין** (באנגלית: **Cody Lee Martin**; נולד ב-28 בספטמבר 1995) הוא כדורסלן אמריקאי המשחק בעמדת הסמול פורוורד בפיניקס סאנס.

## קריירה
מרטין נולד בווינסטון סיילם שבקרוליינה הצפונית. לו אח תאום בשם קיילב, והשניים החלו לשחק כדורסל עבור אוניברסיטת המדינה של קרוליינה הצפונית. לאחר שנתיים עברו האחים לשחק באוניברסיטת נבדה ברינו, ונרשמו לדראפט 2018 ב-NBA, אך לבסוף התחרטו והתמודדו בדראפט 2019, בו נבחר קודי על ידי שארלוט הורנטס במקום ה-36, אך אחיו לא נבחר.

ב-31 ביולי 2019 חתם על חוזה עם שרלוט הורנטס, בה חתם לבסוף גם אחיו קיילב. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק ארבע נקודות, ארבעה ריבאונדים, אסיסט וחטיפה. בעונת 2019/2020 העמיד ממוצעים של 5 נקודות, 3.3 ריבאונדים ו-2 אסיסטים ב-18.8 דקות למשחק ב-48 משחקים בהם שיחק. במקביל, שיחק בגרינסבורו סווארם, שלוחתה של ההורנטס בליגת הפיתוח של ה-NBA. בעונת 2020/2021 העמיד ממוצעים של 4 נקודות, 3.1 ריבאונדים ו-1.7 אסיסטים ב-16.3 דקות למשחק ב-52 משחקים בהם שיחק.  בעונת 2021/2022 רשם עונת שיא, כשהעמיד ממוצעים של 7.7 נקודות, 4 ריבאונדים ו-2.5 אסיסטים ב-26.3 דקות למשחק ב-71 משחקים בהם שיחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:וינסטון סיילם: אישים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני אוניברסיטת נבדה ברינו
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני פיניקס סאנס
קטגוריה:כדורסלני גרינסבורו סווארם
קטגוריה:תאומים אמריקאים
קטגוריה:אמריקאים שנולדו ב-1995
טים סוארס

**טימות'י לואיז סוארס** (באנגלית: **Timothy Luiz Soares**; נולד ב-2 בפברואר 1997) הוא כדורסלן אמריקאי-ברזילאי המשחק בעמדת הסנטר בסידני קינגס.

## קריירה
סוארס נולד בדמינג, וושינגטון, להורים מיסיונרים נוצריים בעלי עבר ככדורסלנים, וגדל בסאו פאולו. בשנת 2016 החל לשחק כדורסל באוניברסיטת המאסטר, אוניברסיטה פרטית ללימודי נצרות, הממוקמת בסנטה קלריטה שבקליפורניה.

בעונת 2020/2021 עבר לשחק בסמסונספור מליגת העל הטורקית. במהלך העונה העמיד ממוצעים של 14.1 נקודות ו-9.5 ריבאונדים (חמישי בליגה) למשחק, ונבחר לחמישיית הליגה.

ביולי 2021 חתם בעירוני נס ציונה.

ב-29 ביולי 2022 חתם בסידני קינגס, אלופת ליגת העל האוסטרלית.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלנים ברזילאים
קטגוריה:כדורסלני עירוני נס ציונה
קטגוריה:כדורסלני סידני קינגס
קטגוריה:אמריקאים ממוצא ברזילאי
קטגוריה:אמריקאים שנולדו ב-1997
קטגוריה:ברזילאים שנולדו ב-1997
הגביע הליטאי בכדורסל

**גביע המלך מינדאוגאס** (בליטאית: **Karaliaus Mindaugo taurė**) הוא הגביע הליטאי בכדורסל. הוא מאורגן על ידי ליגת הכדורסל הליטאית (Lietuvos krepšinio lyga – LKL). הטורניר נקרא על שם מינדאוגאס, המלך הראשון והיחיד של ליטא.

## היסטוריה ופורמט
הטורניר החדש הוצג לציבור ב-1 בדצמבר 2015, כדי להחליף את גביע ה-LKF (גביע פדרציית הכדורסל הליטאית) ואת האולסטאר של הליגה הליטאית.

בשנת 2016 שמונה הקבוצות הראשונות בטבלת הליגה אחרי שני סיבובים התחרו בטורניר בן שלושה ימים באוויה סולושנז גרופ ארנה שב, כשהמדורגת ראשונה ב-LKL שיחקה מול המדורגת שמינית, הקבוצה במקום השני מול הקבוצה במקום השביעי וכן הלאה. ריטאס וילנה ניצחה 67–57 את ז'לגיריס קובנה בגמר הגביע הראשון.

ב-2017 נערך שינוי קל בפורמט: הקבוצות חולקו לשני דרגים (מקומות 1-4 ומקומות 5-8) ונערכה הגרלה שקבעה את רבע הגמר (קבוצות מאותו הדרג לא יכלו להיפגש בשלב הראשון). כמו כן, במקום טורניר בן 3 ימים, הוצג פורמט פיינל פור שבו נערכו חצאי הגמר והגמר במהלך סוף השבוע. משחק הגמר הראשון נערך בקובנה, שם ניצחה ז'לגיריס את לייטקבליס 84–63 בגמר.

פורמט זה נשמר גם בשנת 2018, אז הפיינל  פור נערך בקלייפדה וז'לגיריס קבונה זכתה בגביע אחרי ניצחון 81–62 על ריטאס וילנה.

בקיץ 2018 הורחב הטורניר. השתתפו בו גם קבוצות הליגה הליטאית השנייה, ה-NKL, והטורניר החל באוקטובר 2018. הטורניר של עונת 2018/2019 כלל עשרה מועדוני LKL וארבעה מועדונים מה-NKL שהתחרו בטורניר של ארבעה סיבובים. שש הקבוצות הראשונות ב-LKL העפילו אוטומטית לשלב רבע הגמר וארבע הקבוצות האחרונות בליגת העל נאלצו להתמודד מול ארבע הקבוצות הראשונות בליגת המשנה. משחקי בית וחוץ נערכו לראשונה בשלב רבע הגמר. הפיינל פור נערך בווילנה בפעם השנייה, ושם ריטאס 70-67 ניצחה בגמר את ז'לגיריס.

בקיץ 2019 הוחלט לשנות שוב את הפורמט, על ידי הוספת שני מועדונים נוספים מליגת המשנה והרחבת מספר הקבוצות הכולל ל-16. שיטת ארבעת הסיבובים נשמרה, כאשר שש הקבוצות התחתונות ב-LKL התמודדו מול קבוצות ה-NKL. מתוך שש המנצחות בסיבוב הראשון שתי הקבוצות בעלות מאזן הליגה הטוב ביותר בעונה שעברה קיבלו כרטיס אוטומטי לשלב רבע הגמר (יחד עם ארבע הקבוצות הראשונות בליגת העל), וארבע הקבוצות האחרות ישחקו משחקי בית וחוץ על שני המקומות הנותרים. ברבע הגמר קבוצות שהגיעו למקומות 1 עד 4 בשנה שעברה ב-LKL ישחקו מול הקבוצות שהעפילו מהסיבוב המוקדם. הפיינל פור התקיים בשביטוריו ארנה בקלייפדה, וזכתה בוז'לגיריס קובנה אחרי שניצחה את ריטאס וילנה 80–60.

טורניר 2021 נערך באותו פורמט. הפיינל פור נערך בתאריכים 13-14 בפברואר בפוניבז'. בגמר ניצחה ז'לגיריס 78–69 לייטקבליס המאחרת ושמרה על התואר.

## זוכות

## הופעות לפי מועדון

## קישורים חיצוניים
* באתר הרשמי של ה-LKL
* בערוץ היוטיוב הרשמי של ה-LKL
* הליגה הליטאית באתר Eurobasket.com
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות גביע לאומיות (כדורסל)
קטגוריה:ליטא: כדורסל
קטגוריה:ליטא: ספורט
ניק ריצ'רדס

**ניקולס ריצ'רדס** (באנגלית: **Nicholas Richards**; נולד ב-29 בנובמבר 1997) הוא כדורסלן ג'מייקני המשחק בעמדת הסנטר בשיקגו בולס.

## קריירה
מרטין נולד בקינגסטון שבג'מייקה, והובא לארצות הברית בשנת 2013, לאחר שזוהה על ידי סקאוט אמריקאי. הוא החל לשחק כדורסל עבור אוניברסיטת קנטקי. בשנת 2017 נבחר לשחק במשחק מקדונלד'ס אול-אמריקן. בתחילה הכריז כי יתמודד בדראפט 2019, אך בחר לוותר על כך ולבסוף התמודד בדראפט 2020, בו נבחר על ידי ניו אורלינס פליקנס בבחירה ה-42 ומיד הועבר לשארלוט הורנטס תמורת בחירת סיבוב שני עתידית ב-2024. ב-30 בנובמבר 2020 חתם על חוזה בקבוצה, ובהמשך העונה נשלח גם לגרינסבורו סווארם, שלוחתה של ההורנטס בליגת הפיתוח של ה-NBA. בעונת 2020/2021 העמיד ממוצעים של 0.8 נקודות, 0.6 ריבאונדים ו-0.6 אסיסטים ב-3.5 דקות למשחק ב-18 משחקים בהם שיחק. בעונת 2021/2022 קיבל יותר אימון מהמאמן והעמיד ממוצעים של 3 נקודות, 1.7 ריבאונדים ו-0.3 אסיסטים ב-7.3 דקות למשחק ב-50 משחקים בהם שיחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים ג'מייקנים
קטגוריה:כדורסלני אוניברסיטת קנטקי
קטגוריה:בחירות דראפט של ניו אורלינס פליקנס
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:כדורסלני פיניקס סאנס
קטגוריה:כדורסלני שיקגו בולס
קטגוריה:ג'מייקנים שנולדו ב-1997
שגרירות צרפת ברוסיה

**שגרירות צרפת ברוסיה** (ברוסית: **Посольство Франции в России**, בצרפתית: **Ambassade de la République Française à la Fédération de Russie**) היא הנציגות הדיפלומטית של צרפת בפדרציה הרוסית. מתחם השגרירות הנוכחי נמצא ברובע יאקימנקה במוסקבה. כתובת בניין המשרדים שלה היא: בולשאיה יקימנקה מספר 45.

## מיקום השגרירות
שגרירות צרפת ברוסיה ממוקמת בבניין מודרני עשוי לבנים אדומות וזכוכית, אליו הועברו כל שירותי השגרירות ב-1979. ביתו הישן של הסוחר איגומנוב  במס' 43 באותו רחוב שבו שכנה השגרירות בשנים 1938 עד 1979 משמש כמעונו הרשמי של שגריר צרפת.

## ראו גם
* יחסי צרפת–רוסיה

## קישורים חיצוניים

*  

## הערות שוליים

קטגוריה:יחסי צרפת–רוסיה
קטגוריה:מוסקבה: מבנים
צרפת
רוסיה
ג'יילן מקדניאלס

**ג'יילן מקדניאלס** (באנגלית: **Jalen McDaniels**; נולד ב-31 בינואר 1998) הוא כדורסלן אמריקאי המשחק בעמדות הפאוור פורוורד והסנטר בניו אורלינס פליקנס. אחיו, ג'יידן, גם הוא כדורסלן.

## קריירת מכללות
מקדניאלס נולד בסיאטל והחל לשחק כדורסל עבור אוניברסיטת המדינה של סן דייגו. הוא נרשם לדראפט 2018 ב-NBA, אך לבסוף התחרט והתמודד בדראפט ה-NBA 2019, בו נבחר על ידי שארלוט הורנטס בבחירה ה-52.

## קריירה מקצועית
ב-10 באוקטובר 2019 חתם על חוזה עם שארלוט הורנטס, שהפך לאחר מכן לחוזה דו כיווני עם גרינסבורו סווארם, שלוחתה של ההורנטס בליגת הפיתוח של ה-NBA. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק שתי נקודות וריבאונד. בעונת 2019/2020 העמיד ממוצעים של 5.6 נקודות, 4.1 ריבאונדים ו-0.8 אסיסטים ב-18.3 דקות למשחק ב-16 משחקים בהם שיחק. בעונת 2020/2021 העמיד ממוצעים של 7.4 נקודות, 3.6 ריבאונדים ו-1.1 אסיסטים ב-19.2 דקות למשחק ב-47 משחקים בהם שיחק. בעונת 2021/2022 העמיד ממוצעים של 6.2 נקודות, 3.1 ריבאונדים ו-1.1 אסיסטים ב-16.3 דקות למשחק ב-55 משחקים בהם שיחק.

ב-9 בפברואר 2023 הועבר בטרייד משותף עם ארבע קבוצות לפילדלפיה 76'. ב-11 בפברואר ערך הופעת בכורה בקבוצה ורשם חמש נקודות וחמישה ריבאונדים בניצחון 101–98 על ברוקלין נטס.

ב-10 ביולי 2023 חתם בטורונטו ראפטורס.

ב-18 באוגוסט חתם בניו אורלינס פליקנס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת המדינה של סן דייגו
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:כדורסלני פילדלפיה 76'
קטגוריה:כדורסלני טורונטו ראפטורס
קטגוריה:אמריקאים שנולדו ב-1998
קולסברג

**קולסברג** (באנגלית: **Colesberg**) היא עיירה במזרח פרובינציית הכף הצפוני אשר בדרום אפריקה.

## היסטוריה
קולסברג נוסדה בשנת 1830 על דרך שבה עברו מטיילים וסוחרים רבים. היא נקראה בשם "טוברברג" על שם גבעה הנמצאת בסמוך אליה. לאחר מכן שונה שמה לקולסברג על שמו של מושל הכף הצפוני דאז, סר גלבריית' לורי קול . בשנת 1840 הוכרז היישוב כעיירה, והיא הייתה לאחת הערים הראשונות במושבת הכף.

מאז שנוסדה נבנו בעיירה כמה כנסיות. בשנת 1861 נוסד בנק קולסברג , אשר נרכש לאחר כשנתיים על ידי בנק סטנדרד  הבריטי. בעת מלחמת הבורים השנייה נודע כי המקום שימש בעבר כמקום מפגש לציידים ולכורי יהלומים.

## גאוגרפיה
קולסברג ממוקמת במרכז דרום אפריקה. היא מרוחקת כ־25 קילומטרים מנהר אורנג', המהווה את גבולה המזרחי של פרובינציית הכף הצפוני עם פרובינציית המדינה החופשית. כמו כן, הגבול עם הכף המזרחי עובר כ־35 קילומטרים מהעיירה. היא נמצאת כ־200 קילומטרים מדרום־מערב לעיר בלומפונטיין וכ־220 קילומטרים מהגבול עם לסוטו.

## דמוגרפיה
נכון לשנת 2011, בעיירה מתגוררים 16,869 תושבים, מהם 51.57% נשים ו־48.43% גברים. 59% מתושבי העיירה הם דוברי שפת הקוסה ו־33% מדברים אפריקאנס.

## כלכלה
כבשים מהוות גידול נרחב באזור. כבשי המרינו המגודלות באזור נחשבות למובחרות. גם סוסים מגודלים באזור העיירה ומשמשים למרוצי סוסים. בנוסף, בעיירה קיימים מספר שירותים לתושבים ולמבקרים, כמו מקומות לינה, מסעדות וחנויות קמעונאיות.

## תיירות
העיירה ידועה בסגנונות האדריכלות הקיימים בה. קיימים בה גם כ־70 אתרי מורשת לאומיים. באזור העיירה קיימות כמה שמורות טבע.

## תחבורה
העיירה מחוברת לרשת הכבישים הלאומית של דרום אפריקה. כביש N1  עובר בעיירה. הוא מחבר בין קייפטאון במערב לבין בלומפונטיין, יוהנסבורג ופרטוריה בצפון־מזרח.

## קישורים חיצוניים

## הערות שוליים

קטגוריה:דרום אפריקה: ערים
קטגוריה:הכף הצפוני
קטגוריה:יישובים שהוקמו ב-1830
גאורגי וולקוביץ'

**גאורגי וולקוביץ' צ'אלקוב** (בבולגרית: **Георги Чалъков Вълкович**; 1833, אדירנה, האימפריה העות'מאנית – 24 בפברואר 1892, קונסטנטינופול, האימפריה העות'מאנית) היה רופא צבאי, דיפלומט, ופוליטיקאי בולגרי, אשר בין השנים 1881–1883 כיהן כשר החוץ, המיעוטים והדתות של נסיכות בולגריה בממשלתו של אלכסנדר באטנברג, נסיך בולגריה.

## קורות חייו
גאורגי וולקוביץ' נולד באדירנה למשפחת סוחרים אמידה מקופריבשטיצה. הוא רכש השכלה תיכונית בפלובדיב ובהמשך, ב-1857 סיים את האקדמיה הצבאית העות'מאנית לרפואה בקונסטנטינופול . בין השנים 1860–1863 התמחה בפריז. ב-1865 כיהן מספר חודשים כמנהל מחלקה בבית החולים במרכזי בדמשק. בין השנים 1870–1871 ניהל בית חולים בקונסטנטינופול, וב-1872 הועלה לדרגת אלבאיי בצבא העות'מאני.

לאחר המלחמה העות'מאנית-רוסית (1877–1878) והקמת נסיכות בולגריה השתלב וולקוביץ' במנגנון הממשל של הנסיכות הצעירה והפך לאחת הדמויות המשפיעות שבה. הוא נבחר לאספה הלאומית הבולגרית הראשונה. ב-1879 מונה לממונה על החקלאות, המסחר ומבני הציבור של המחוז האוטונומי רומליה המזרחית, וב-1881 מונה לממונה על הדואר והטלגרף של רומליה המזרחית. בין 1881–1883 כיהן כשר החוץ, המיעוטים והדתות, ויושב ראש מועצת המדינה בממשלו של אלכסנדר באטנברג, נסיך בולגריה. במהלך מלחמת בולגריה–סרביה (1885) היה וולקוביץ' ממונה על בתי החולים הצבאיים של הנסיכות.

ב-1886 מונה למנהל בית החולים האוניברסיטאי "אלכסנדרובסקה" אשר בסופיה, וב-1887 מונה לנציג הדיפלומטי הבולגרי לאימפריה העות'מאנית. בעת מינויו נחשב התפקיד לבכיר ביותר בשירות הדיפלומטי הבולגרי, ונתפש כתפקיד אמון. וולקוביץ' היה מקורב ואיש אמונו של ראש הממשלה סטפן סטאמבולוב. ב-24 בפברואר 1892 נדקר גאורגי וולקוביץ' בקונסטנטינופול על ידי שני אזרחים בולגרים שפעלו מטעם גופי הביטחון של האימפריה הרוסית כנגד ממשלתו של סטפן סטמבולוב ותומכיו הבולטים. סטמבולוב הפגין עמדות פרו מערביות ודגל בצמצום משמעותי של השפעת הרוסים על המשטר בבולגריה. וולקוביץ' מת מפצעיו יומיים מאוחר יותר. הוא הובא לקבורה בבית הקברות המרכזי בפלובדיב.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:רופאים בולגרים
קטגוריה:אנשי צבא עות'מאנים
קטגוריה:קורבנות רציחות פוליטיות בבולגריה
קטגוריה:ילידי 1833
קטגוריה:נפטרים ב-1892
קווינדרי ות'רספון

**קווינדרי וונטה ות'רספון** (באנגלית: **Quinndary Vonta Weatherspoon**; נולד ב-10 בספטמבר 1996) הוא כדורסלן אמריקאי המשחק בעמדת הקלע בגולדן סטייט ווריורס.

## קריירה
ות'רספון נולד במיסיסיפי והחל לשחק כדורסל עבור אוניברסיטת המדינה של מיסיסיפי. הוא נרשם לדראפט 2018 ב-NBA, אך לבסוף התחרט והתמודד בדראפט 2019, בו נבחר על ידי סן אנטוניו ספרס בבחירה ה-49, והצטרף למשחקי ליגת הקיץ של הקבוצה.

ב-8 ביולי 2019 חתם על חוזה דו כיווני עם סן אנטוניו ספרס ועם אוסטין ספרס, שלוחתה של סן אנטוניו בליגת הפיתוח של ה-NBA. ב-8 בפברואר 2020 ערך את הופעת הבכורה שלו ב-NBA, כשעלה מהספסל בהפסד 102–122 לסקרמנטו קינגס, שיחק ארבע דקות ולא קלע. בעונת 2019/2020 העמיד ממוצעים של 1.1 נקודות, 0.6 ריבאונדים ואסיסט ב-7.1 דקות למשחק ב-11 משחקים בהם שיחק. בעונת 2020/2021 העמיד ממוצעים של 2.3 נקודות, 0.6 ריבאונדים ו-0.4 אסיסטים ב-6.1 דקות למשחק ב-20 משחקים בהם שיחק. 

בקיץ 2021 הצטרף לסגל ברוקלין נטס לליגת הקיץ. באוקטובר 2021 חתם בגולדן סטייט ווריורס, אך יומיים לאחר מכן שוחרר מהקבוצה וחתם בסנטה קרוז ווריורס מליגת הפיתוח. ב-23 בדצמבר חתם על חוזה לעשרה ימים בגולדן סטייט, וב-3 בינואר חתם על חוזה דו כיווני. בעונת 2021/2022 העמיד ב-NBA ממוצעים של 2.7 נקודות, 1.3 ריבאונדים ו-0.5 אסיסטים ב-6.6 דקות למשחק ב-11 משחקים בהם שיחק, וזכה עם הקבוצה באליפות ה-NBA.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת המדינה של מיסיסיפי
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני סנטה קרוז ווריורס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-1996
יובנאליס, בישוף ירושלים

**יובנאליס, בישוף ירושלים** (ביוונית: **Άγιος Ιουβενάλιος** - יובאנליס הקדוש; מת ב-458) היה בישוף ירושלים החל משנת 451 (ועידת כלקדון) הועלתה בישופות ירושלים למדרגת פטריארכיה ויובאנליס היה לפטריארך ירושלים הראשון (זהו שם אנכרוניסטי, שם התפקיד באותה עת היה ארכיאפיסקופוס).

## תולדות חייו
משימתו העיקרית של יובנאליס הייתה להעלות את ירושלים למדרגת פטריארכיה. הוא כרת בריתות עם נזירי מדבר יהודה ובראשם הנזיר המיסיונר רב ההשפעה אותימיוס. אותימיוס נתן ליובנאליס הן גיבוי דתי והן סיוע בכח אדם ויובנאליס מצידו מינה את נזיריו של אותימיוס למשרות בכירות. בוועידת אפסוס (ב-431) התייצב יובנאליס במפלגה שהתנגדה לנסטוריאניזם, שיצאה מן הוועידה וידה על העליונה. באותה ועידה קומם עליו את הנוכחים, כאשר דיבר כביכול כנציג של הכנסייה החשובה ביותר בעולם הנוצרי, מבלי שהוסמך לכך.

לאחר הוועידה הצטרף לאמונה המיאפיזיטית בוועידת אפסוס השנייה ב-449 בה השיגו הכוחות המיאפיזיטים ניצחון בתמיכת תאודוסיוס השני, קיסר האימפריה הביזנטית זכה יובנאליס למעמד של בישוף אקומני של ירושלים. עם זאת, בוועידת כלקדון ב-451 שינה יובנאליס את טעמו לתמיכה בדיופיזיטיות וקיבל את מעמד הארכיאפיסקופוס. אולם, עם חזרתו לירושלים לא התקבלה השינוי התפיסתי בעמדתו הדתית ברוח טובה. תושבי העיר, בהנהגת הקיסרית אאודוקיה, גירשו אותו מן העיר לגלות, בה שהה 20 חודשים והוחזר לעיר עם משמר קיסרי.

לפני שגורש מן העיר יובנאליס השכיל לרתום את הקיסרית אאודוקיה, ששהתה בירושלים, להשלמת מפעלי בנייה גדולים. בהם כנסייה על שם סטפנוס הקדוש, מעון הבישוף, כנסיית השילוח וחומת אאודוקיה המקיפה את הר ציון מדרום.

קדוש של הכנסייה האורתודוקסית יום חגו ב-2 ביולי.

## קישורים חיצוניים
* 

* 
* Piercy, William C.; Wace, Henry, Juvenalis, bishop of Jerusalem, Dictionary of Christian Biography and Literature to the End of the Sixth Century(1911)


## הערות שוליים

קטגוריה:בישופים
קטגוריה:קדושים נוצרים
קטגוריה:נוצרים בארץ ישראל
קטגוריה:נפטרים ב-458
אופבה (כדורסל)

**מועדון כדורסל אופבה** (בצ'כית: **Basketbalový klub Opava**) הוא מועדון כדורסל צ'כי מאופבה המשחק בליגת העל הצ'כית.

המועדון זכה בליגה הצ'כית בכדורסל ארבע פעמים - האחרונה בעונת 2002/03. היא גם זכתה בשישה גביעי צ'כיה, האחרון ב-2022.

## היסטוריה
שנות התהילה של אופבה היו בעשור הראשון של המאה ה-21, כשהקבוצה זכתה באליפות צ'כיה ב-1997, 1998, 2002 ו-2003. הקבוצה זכתה בתקופה זו גם בחמישה גביעים צ'כיים, כולל שלושה תארים רצופים מ-1997 עד 1999. בעונת 2017/18 הגיעה אופבה לגמר ליגת העל הצ'כית. בכך, המועדון העפיל לעונה הסדירה של ליגת האלופות בכדורסל 2018/19.

## תארים והישגים
שמאל|ממוזער|250x250 פיקסלים| אוהדי אופבה בפברואר 2019

### תחרויות מקומיות
* '''ליגת העל הצ'כית''':
** **זכיות (5):** 1996/97, 1997/98, 2001/02, 2002/03, 2022/2023
*** סגנויות (1): 2017/18
* **[[הגביע הצ'כי בכדורסל|הגביע הצ'כי]]:**
** **זכיות (6):** 1996/97, 1997/98, 1998/99, 2000/01, 2002/03, 2021/22

## קישורים חיצוניים

* 

* באתר Eurobasket.com

## הערות שוליים

קטגוריה:קבוצות כדורסל צ'כיות